Wie gaan die volgende James Bond wees? | Maroela Media
Met Daniel Craig wat die tuig neergelê het as James Bond in die laaste aflewering van dié fliekfranchise, No time to die, is die vraag op al wat 'n 007-aanhanger se lippe: Wie gaan die volgende Bond wees?
Jare lank word al bespiegel oor wie Craig se opvolger in dié gesogte rol gaan wees, met sterre soos Sean Connery, Roger Moore en Pierce Brosnan wat al James Bond se blinkleerskoene volgestaan het.
Hier is 'n paar moontlike opvolgers:
Tom Hardy. (Foto: Gregorio Binuya/Everett Collection/Facebook)
Tom Hardy vertolk dikwels die rol van die booswig en het in flieks soos The Dark Knight Rises, Venom en Mad Max: Fury Road verskyn.
Volgens die weddery-agentskap William Hill is hy tans aanhangers in Brittanje se stewige gunsteling om die volgende James Bond te wees.
Idris Elba. (Foto: Dee Cercone/Everett Collection/Facebook)
Elba is bekend vir rolle in The Wire, The Suicide Squad en die BBC-reeks Luther. Hy het sosiale media aan die gons gehad toe hy in 2018 op sy profiele geskryf het: "My naam is Elba, Idris Elba", sy eie weergawe van Bond se bekende slagspreuk. Hy het egter later bygevoeg: "Moenie die bohaai glo nie!"
Bond-vervaardiger Barbara Broccoli het herhaaldelik gesê die volgende 007 "hoef nie 'n wit man te wees nie".
Lashana Lynch. (Foto: Facebook)
Broccoli het egter die moontlikheid van 'n vroulike Bond uitgeskakel, en het aan Variety gesê: "Ek stel nie juis daarin belang om 'n manlike karakter te vat en vir 'n vrou te gee nie. Ek dink vroue is baie interessanter as dit."
Dit keer egter nie die bespiegeling om Lynch, 'n 33-jarige swart Britse vrou, nie.
Regé-Jean Page. (Foto: Jason Smith/Everett Collection/Facebook)
Die akteur het miljoene harte laat fladder in die Netflix-treffer Bridgerton, en dié Brits-Zimbabwiese akteur is nog 'n gunsteling om die volgende Bond te wees.
Hy het aan die Amerikaanse geselsprogram-aanbieder Jimmy Fallon gesê: "As jy 'n Brit is en jy doen iets wat jou bekendheid laat verwerf, begin mense die B-woord [met verwysing na Bond] gebruik."
Tom Holland. (Foto: Facebook)
Die Spiderman-ster Tom Holland het al laat hoor dat hy graag die rol van James Bond sou wou vertolk.
"As 'n jong, Britse seun wat gek is oor flieks, sal ek mal daaroor wees om James Bond te wees. So, jy weet, ek sit dit net daar buite. Ek lyk nogal goed in 'n snyerspak," het hy aan Variety gesê.
Vogue het onlangs 'n lys opgestel van sterk kandidate wat moontlik die rol van James Bond kan vertolk, onder meer die Henry Golding, Richard Madden en Peaky Blinders se Cillian Murphy.
Broccoli is egter uiters geheimsinnig oor wie uiteindelik die rol sal losslaan. "Jy kan slegs op een persoon op 'n slag verlief wees. Vir nou kan ek aan niemand buiten Daniel dink nie," het sy gesê.
Man aangekla van moord op juffrou
Met enige van die aspirant 007 akteurs wat ons hier sien, kan hulle maar die laaste en finale 007 prent skiet waarin die held sterwe en nooit weer wakker word nie.
Ek is Idris fan, maar, ek dink dat Jude Law, Henry Cavill of selfs Robert Pattinson self goeie 007's sal maak. Ek groot 007 fan ook, het al ALMAL gekyk. Opgewonde oor wie vir Daniel gaan opvolg.
Nee wat.Bond…het sy Bonding verloor nes Harry
Nie een van die akteurs wie se foto geplaas is, lyk vir my na 'n ware James Bond nie. Soek maar verder.
Wit mans is n spesie wat uitsterf en die haat van die linkse Hollywood "establishment". Nie moeilik om te raai wie die nuwe JB sal wees nie.